02019302610990008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1930 

26 Οκτωβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός του οργάνου διαχείρισης του ειδικού λογα¬ 
ριασμού που συστήνεται στην Τράπεζα της Ελλά¬ 
δος σύμφωνα με τις διατάξεις του άρθρου 18 παρ. 

6τουΝ. 2731/1999. 1 

Κανονισμός αμοιβών, αποζημίωσης μελών και προέ¬ 
δρου, λοιπών δαπανών, γενικής διαχείρισης πό¬ 
ρων, προμηθειών και ανάθεσης εκτέλεσης εργα¬ 
σιών κάθε είδους της Οικονομικής και Κοινωνικής 

Επιτροπής. 2 

Διαδικασία ρύθμισης στις ΔΟΥ οφειλών από εγγυημέ¬ 
να υπάτου Δημοσίου δάνεια σε ομογενείς Έλληνες 

παλλινοστούντες στην περιοχή της Θράκης. 3 

Τροποποίηση της 10348/(ΦΟΡ) 1025/7.9.98 απόφασης 
Υπουργού Ανάπτυξης με θέμα «Συγκρότηση προ¬ 
σωρινού Επιστημονικού Συμβουλίου στο Ινστιτού¬ 
το Τεχνολογιών και Ερευνών Βαθείας Θαλάσσης 
και Αστροσωματιδιακής Φυσικής Νετρίνων “Νέ- 


στωρ ” ΦΕΚ 983/Β/98». 4 

Μεταβίβαση Κρατικών Παιδικών Σταθμών στους Δή¬ 
μους Αιδηψού Ν. Εύβοιας, Κορινού Ν. Πιερίας, Η¬ 
ράκλειας και Βισαλείας Ν. Σερρών. 5 

Αύξηση ανωτάτου ορίου αριθμού ημερών εκτός έδρας 


των Γεωτεχνικών υπαλλήλων του Υπουργείου Γε- 
ωργίας που υπηρετούν στην περιφέρεια Κεντρικής 
Μακεδονίας, καθώς και των αποσπασμένων στις 
Νομαρχιακές Αυτοδιοικήσεις. 6 


ΑΠΟΦΑΣΕΙ Σ 

Αριθ. ΑΣ 2131 (1) 

Ορισμός του οργάνου διαχείρισης του ειδικού λογαρια¬ 
σμού που συστήνεται στην Τράπεζα της Ελλάδος σύμ¬ 
φωνα με τις διατάξεις του άρθρου 18 παρ. 6 του Ν. 
2731/1999. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις 

α) Του άρθρου 18 παρ. 6 του Ν. 2731/1999 για τη «ρύθ¬ 
μιση θεμάτων Διμερούς Κρατικής Αναπτυξιακής Συνερ¬ 


γασίας και Βοήθειας, ρύθμιση θεμάτων Μη Κυβερνητικών 
Οργανώσεων και άλλες διατάξεις». 

β) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού προ¬ 
ϋπολογισμού. 

2. Την ανάγκη για αποτελεσματική, διαφανή και χρηστή 
διαχείριση του ειδικού λογαριασμού που συστήνεται με 
σκοπό την παροχή ανθρωπιστικής βοήθειας σε τρίτες χώ¬ 
ρες και την εξυπηρέτηση άλλων επιμέρους στόχων της 
Υ.Δ.Α.Σ., αποφασίζουμε: 

Ορίζουμε ως όργανο διαχείρισης του ειδικού λογαρια¬ 
σμού που συστήνεται στην Τράπεζα της Ελλάδος σύμφω¬ 
να με τις διατάξεις του άρθρου 18 παρ. 6 του Ν. 
2731/1999, ειδική πενταμελή επιτροπή, η οποία αποτελεί- 
ται από τα εξής μέλη: 

1. Τον Γενικό Γραμματέα Διοίκησης και Οργάνωσης του 
Υπουργείου Εξωτερικών, ως Πρόεδρο. 

2. Τον Γ ενικό Διευθυντή της Υ.Δ.Α.Σ. 

3. Το Διευθυντή της Διεύθυνσης Διοικητικών και Οικο¬ 
νομικών Υπηρεσιών της Υ.Δ.Α.Σ. 

4. Το Διευθυντή της ΣΤ4 Διεύθυνσης Οικονομικής Διοί¬ 
κησης. 

5. Έναν Πάρεδροτου Ελεγκτικού Συνεδρίου, που ορίζε¬ 
ται από τον Πρόεδρο του Ελεγκτικού Συνεδρίου, ως μέλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1999 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. 3471 Ο/ΔΕ ΚΟ 1509 (2) 

Κανονισμός αμοιβών, αποζημίωσης μελών και προέδρου, 
λοιπών δαπανών, γενικής διαχείρισης πόρων, προμη¬ 
θειών και ανάθεσης εκτέλεσης εργασιών κάθε είδους 
της Οικονομικής και Κοινωνικής Επιτροπής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 8 του Ν. 2232/1994 «Σύσταση Οικονομι¬ 
κής και Κοινωνικής Επιτροπής και άλλες διατάξεις» (ΦΕΚ 
140/Α/31.8.1994). 

β. Της υπ'αριθ. 70735/ΔΕΚΟ 2182/28.11.1994 Απόφα¬ 
σης του Υπουργού Εθνικής Οικονομίας «Συγκρότηση Οι¬ 
κονομικής και Κοινωνικής Επιτροπής» (ΦΕΚ 898/ 
Β/2.12.1994). 

γ. Της υπ’αριθ. 74020/ΔΕΚΟ 2304/22.12.1994 Απόφα¬ 
σης του Υπουργού Εθνικής Οικονομίας «Συμπλήρωση και 
Τροποποίηση της 70735/ΔΕΚΟ 2182/28.11.1994 Απόφα¬ 
σης του Υπουργού Εθνικής Οικονομίας» (ΦΕΚ 953 
Β/22.12.1994). 

δ. Της υπ’ αριθ. 18645/ΔΕΚΟ 740 Απόφασης του Υπουρ¬ 
γού Εθνικής Οικονομίας «Ορισμός Προέδρου της Κοινω¬ 
νικής και Οικονομικής Επιτροπής» (ΦΕΚ 978/ Β/ 
27.5.1999). 

ε. Της υπ’ αριθ. 34417/ΔΕΚΟ 1987 Απόφασης των Υ¬ 
πουργών Εθνικής Οικονομίας και Οικονομικών Τροποποί¬ 
ηση της 48718/ΔΕΚΟ 1143/1.8.1995 Απόφασης των Υ¬ 
πουργών Εθνικής Οικονομίας και Οικονομικών (ΦΕΚ 1165 
Β/9.11.1998). 

στ. Της υπ’αριθ. 3000/1008/30.11.1998 επιστολής της 
ΟΚΕ προς τον Υπουργό. 

ζ. Του Ν. 2362/1995 «Περί Δημοσίου Λογιστικού, ελέγ¬ 
χου των δαπανώντου Κράτους και άλλες διατάξεις» (ΦΕΚ 
247/Α/1995). 

η. Της υπ’ αριθ. 48718/ΔΕΚ01143/1995, Απόφασης των 
Υπουργών Εθνικής Οικονομίας και Οικονομικών «Κανονι¬ 
σμός αμοιβών, αποζημίωσης μέλών και προέδρου, λοι¬ 
πών δαπανών και γενικής διαχείρισης πόρων της Οικονο¬ 
μικής και Κοινωνικής Επιτροπής (ΟΚΕ)» (ΦΕΚ 729/Β/ 
28.8.1995). 

2. Το γεγονός ότι από τις διατάξεις της Απόφασης αυτής 
προκαλείται ετήσια δαπάνη σε βάρος του Προϋπολογισμού 
του Νομικού Προσώπου ποσού δρχ. 2.950.000 περίπου. 

3. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Την έγκριση και δημοσίευση στην Εφημερίδα της Κυ- 
βερνήσεως του Κανονισμού, αμοιβών, αποζημίωσης με¬ 
λών και προέδρου, λοιπών δαπανών, γενικής διαχείρισης 
πόρων, προμηθειών και ανάθεσης εκτέλεσης εργασιών 
κάθε είδους της Οικονομικής και Κοινωνικής Επιτροπής 
(ΟΚΕ), ο οποίος εγκρίθηκε από την ολομέλεια της ΟΚΕ, το 
περιεχόμενο του οποίου έχει ως εξής: 

ΚΑΝΟΝΙΣΜΟΣ ΑΜΟΙΒΩΝ, ΑΠΟΖΗΜΙΩΣΗΣ ΜΕΛΩΝ 
ΚΑΙ ΠΡΟΕΔΡΟΥ, ΛΟΙΠΩΝ ΔΑΠΑΝΩΝ, ΓΕΝΙΚΗΣ 
ΔΙΑΧΕΙΡΙΣΗΣ ΠΟΡΩΝ, ΠΡΟΜΗΘΕΙΩΝ ΚΑΙ 
ΑΝΑΘΕΣΗΣ ΕΚΤΕΛΕΣΗΣ ΕΡΓΑΣΙΩΝ ΚΑΘΕ ΕΙΔΟΥΣ 
ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 

Άρθρο 1 

1. Ο Κανονισμός αυτός, ο οποίος καταρτίσθηκε με βά¬ 
ση την ειδική εξουσιοδότηση του άρθρου 8 παρ. 3 εδ. γ’ 
του Ν.2232/1994, καθορίζει τον τρόπο κατά τον οποίο: 

- Πραγματοποιείται, σύμφωνα με τους διέποντας την 
Ο.Κ.Ε. κανόνες, η οικονομική διαχείριση των πόρων της. 

- Καταβάλλονται οι κάθε μορφής αμοιβές, αποζημιώ¬ 
σεις του Προέδρου, των Αντιπροέδρων, των μελώντης Ε¬ 
κτελεστικής Επιτροπής και των μελώντης Ολομέλειας. 

Άρθρο 2 

Το οικονομικό έτος της Ο.Κ.Ε. αρχίζει την 1η Ιανουάρι¬ 
ου και λήγει την 31η Δεκεμβρίου κάθε έτους. Ειδικά το 


πρώτο οικονομικό έτος αρχίζει την ημερομηνία κατάθε¬ 
σης - στους για το σκοπό αυτό ανοιχθέντες τραπεζικούς 
λογαριασμούς της Ο.Κ.Ε.- χρημάτων από τους πόρους 
της και λήγει την 31 η Δεκεμβρίου του έτους αυτού. 

Άρθρο 3 

Προϋπολογισμός 

Περιεχόμενο - Κατάρτιση - Έγκριση - Εκτέλεση. 

1. Με τον προϋπολογισμό της Ο.Κ.Ε. προσδιορίζονται 
τα έσοδα από τακτικούς και έκτακτους πόρους αυτού, 
που είναι: 

α) Επιχορήγηση από τον προϋπολογισμό του Υπουρ¬ 
γείου Εθνικής Οικονομίας (άρθρο 7 του Ν. 2232/1994). 

β) Επιχορηγήσεις τρίτων, από δωρεές, κληρονομιές, 
κληροδοσίες, δημοσιεύσεις, εκδηλώσεις, εκδόσεις κ.λπ. 
από αξιοποίηση περιουσιακών στοιχείων, εφόσον αυτά έ¬ 
γιναν αποδεκτά από την Ολομέλεια. 

2.0 Προϋπολογισμός καταρτίζεται μέσα στο τελευταίο 
τρίμηνο κάθε ημερολογιακού έτους. 

3.0 Προϋπολογισμός εγκρίνεται και τροποποιείται από 
την Ολομέλεια με πρόταση της Εκτελεστικής Επιτροπής 
της Ο.Κ.Ε. 

Οι πιστώσεις του Προϋπολογισμού χρησιμοποιούνται 
αποκλειστικά για την αντιμετώπιση των δαπανών για τις ο¬ 
ποίες έχουν προβλεφθεί. 

Σε περίπτωση ανεπάρκειας κάποιας πίστωσης, επιτρέ¬ 
πεται η ενίσχυσή της, με την εγγραφή σ’ αυτήν συμπλη¬ 
ρωματικού ποσού μεταφερομένου από το τακτικό αποθε- 
ματικό του Προϋπολογισμού. 

Κατά τη διάρκεια της οικονομικής χρήσης, είναι δυνατή 
η αύξηση ορισμένης πίστωσης, με ισόποση μείωση άλλων 
πιστώσεων, με εξαίρεση τις πιστώσεις που αναφέρονται 
σε δαπάνες όπως είναι οι αμοιβές και αποζημιώσεις προ¬ 
σωπικού, Προέδρου και Αντιπροέδρων, μελώντης Εκτε¬ 
λεστικής Επιτροπής και της Ολομέλειας, καταβολή ενοι¬ 
κίων και γενικά ανειλημμένων υποχρεώσεων της Ο.Κ.Ε. 

Επιτρέπεται κατά τη διάρκεια της οικονομικής χρήσης η 
εγγραφή νέου κωδικού πίστωσης με μεταφορά ποσού α¬ 
πό το Έκτακτο Αποθεματικό του Προϋπολογισμού, για τη 
κάλυψη δαπάνης που δεν είχε προβλεφθεί. 

Η ενίσχυση, η μεταφορά πιστώσεων από κωδικό σε κω¬ 
δικό, καθώς και η εγγραφή νέου κωδικού πίστωσης, ε- 
νεργούνται με απόφαση της Εκτελεστικής Επιτροπής. 

Στον Προϋπολογισμό αναγράφεται πίστωση με τον τίτ¬ 
λο: 

α) Τακτικό Αποθεματικό, για την κάλυψη πιστώσεων 
που κατέστησαν ανεπαρκείς. 

β) Έκτακτο Αποθεματικό, για την εγγραφή πιστώσεων 
εξόφλησης δαπανών που δεν έχουν προβλεφθεί 

Η εκτέλεση του Προϋπολογισμού παρατείνεται επί ένα 
μήνα, για την είσπραξη των εσόδων του Οικονομικού έ¬ 
τους που έχει λήξει και επί δύο μήνες για την πληρωμή 
των εξόδων, για τα οποία οι σχετικές υποχρεώσεις ανα- 
λήφθηκαν προ της λήξης του θεωρουμένου οικονομικού 
έτους. 

Ο Προϋπολογισμός εκτελείται χωρίς τη σύναψη δανει¬ 
σμού. 

Άρθρο 4 
Έσοδα 

Έσοδα του Προϋπολογισμού είναι τα προβλεπόμενα 
κατά τη διάρκεια του οικονομικού έτους στον οποίο ανα- 

φέρεται, καθώς και τα μη εισπραχθέντα έσοδα των προη¬ 
γούμενων οικονομικών χρήσεων. 

Άρθρο 5 
Έξοδα 

1. Έξοδα του Προϋπολογισμού είναι οι προβλεπόμενες 
δαπάνες, κατά τη διάρκεια του οικονομικού έτους, στον ο¬ 
ποίο αναφέρεται ο προϋπολογισμός αυτός, ανεξάρτητα 
από το χρόνο μέσα στον οποίο δημιουργήθηκαν οι υπο¬ 
χρεώσεις για την πληρωμή των δαπανών αυτών. 

Σαν χρόνος πραγματοποίησης της πληρωμής νοείται ο 
χρόνος έκδοσης του οικείου εντάλματος πληρωμής. 

2. Οι κατά την προηγούμενη παράγραφο δαπάνες ε- 
ντέλλονται σε βάρος των οικείων πιστώσεων και μέσα στα 
προβλεφθέντα περιθώρια αυτών. 

Άρθρο 6 

Αναγνώριση εξόδων 

1. Η αναγνώριση και ο προσδιορισμός των απαιτήσεων 
των συναλλασσομένων μετά της Ο.Κ.Ε. (προμηθευτών, 
πιστωτών κ.λπ.) ενεργείται σύμφωνα μετά νόμιμα δικαιο- 
λογητικά από την οικονομική υπηρεσία της Ο.Κ.Ε. 

2. Η ευθύνη για την πληρότητα και την νομιμότητα των 
δικαιολογητικών κάθε δαπάνης βαρύνει τα όργανα και υ¬ 
πηρεσίες τα αρμόδια για την έκδοση, εκκαθάριση και πλη¬ 
ρωμή αυτής. 

3. Σε κάθε χρηματικό ένταλμα ή τίτλο πληρωμής (δια 
του οποίου εντέλλεται υποχρεωτικά το συνολικό χρημα¬ 
τικό ποσό) επισυνάπτονται, με ευθύνη αυτού που το εξέ¬ 
δωσε, τα αποδεικνύοντα τη νομιμότητα της δαπάνης, δι- 
καιολογητικά. 

4. Την πληρωμή των εγκεκριμένων και νόμιμα αναλη- 
φθεισών υποχρεώσεων, εντέλλεται σε κάθε περίπτωση 
αρμόδιο πρόσωπο, σύμφωνα με απόφαση της Εκτελεστι¬ 
κής Επιτροπής της Ο.Κ.Ε. 

Άρθρο 7 

Χρηματικά εντάλματα 

1. Για την πληρωμή οποιοσδήποτε δαπάνης της Ο. Κ. Ε., 
απαιτείται η έκδοση ταμειακού χρηματικού εντάλματος 
πληρωμής, ο τύπος του οποίου καθορίζεται με απόφαση 
της Εκτελεστικής Επιτροπής της Ο.Κ.Ε. 

2. Τα χρηματικά εντάλματα δεν επιτρέπεται να φέρουν 
ξέσματα, αλλοιώσεις ή προσθήκες και σε περίπτωση δια¬ 
γραφής, το διαγραφόμενο ποσό πρέπει να διαβάζεται με 
ευκρίνεια και να μονογράφεται. 

3. Σε ομοειδείς απαιτήσεις περισσοτέρων δικαιούχων, 
επιτρέπεται η έκδοση ενός μόνο εντάλματος πληρωμής, 
με την προϋπόθεση ότι έχει συνταχθεί και επισυναφθεί σ’ 
αυτό ονομαστική κατάσταση κατά δικαιούχο. 

4. Είναι δυνατή η έκδοση χρηματικών ενταλμάτων πλη¬ 
ρωμής, με βάση τα δικαιολογητικά που έχουν επισυνα- 
φθεί σε άλλο ένταλμα. Στην περίπτωση αυτή, πρέπει να α- 
ναγραφούν τα στοιχεία του εντάλματος που επισυνάφθη- 
καν τα σχετικά δικαιολογητικά. 

Άρθρο 8 

Χρηματικά Εντάλματα Προπληρωμής 

1. Είναι δυνατή η έκδοση χρηματικών ενταλμάτων προ¬ 
πληρωμής, μετά από απόφαση της Εκτελεστικής Επιτρο¬ 
πής της Ο.Κ.Ε. 

Είναι επίσης δυνατή η χορήγηση προκαταβολής με α¬ 


πόδοση λογαριασμού, μέχρις ενός ορίου το οποίο καθο¬ 
ρίζεται με σχετική απόφαση της Εκτελεστικής Επιτροπής 
της Ο.Κ.Ε. 

Άρθρο 9 

Πληρωμή Εξόδων 

1. Η κίνηση των λογαριασμών της Ο.Κ.Ε. διενεργείται 
μέσω Τραπεζών που επιλέγονται από την Εκτελεστική Ε¬ 
πιτροπή. 

2. Οι κάθε φύσης πληρωμές της Ο.Κ.Ε. είναι δυνατόν να 
διενεργούνται με επιταγές, οι οποίες θα φέρουν τις υπο¬ 
γραφές των εξουσιοδοτημένων προσώπων από την Εκτε¬ 
λεστική Επιτροπή της Ο.Κ.Ε. 

3. Τα χρηματικά εντάλματα που έχουν εκδοθεί και δεν έ¬ 
χουν εξοφληθεί μέχρι τη λήξη του επόμενου οικονομικού 
έτους, καθίστανται άκυρα. 

4. Είναι δυνατή, έπειτα από απόφαση της Εκτελεστικής 
Επιτροπής της Ο.Κ.Ε. να καταβάλλεται πάγια προκαταβο¬ 
λή ορισμένου ύψους στο όνομα του υπαλλήλου της Ο.Κ.Ε., 
για την πληρωμή αναγκαίων καθημερινών μικροεξόδων. 

Άρθρο 10 

Διαχείριση Υλικού - Διαχειριστές 

1. Η διαχείριση της κάθε είδους κινητής ή ακίνητης πε¬ 
ριουσίας, ήτοι επίπλων και σκευών, μηχανημάτων, συ¬ 
σκευών, οργάνων και υλικών της Ο.Κ.Ε. ανατίθεται αρμο- 
δίως με σχετική απόφαση της Εκτελεστικής Επιτροπής 
της Ο.Κ.Ε. 

2. Οι λεπτομέρειες του τρόπου χρέωσης, παραλαβής 
διασφάλισης, διαχείρισης, απόδοσης κ.λπ. των διαχειρι¬ 
στών καθώς και οι ευθύνες από τυχόν υπαιτιότητά τους 
λόγω πράξης, παράλειψης ή πλημμελούς εκτέλεσης των 
καθηκόντων τους, ρυθμίζονται με αποφάσεις της Εκτελε¬ 
στικής Επιτροπής. 

Άρθρο 11 

Απολογισμός - Ισολογισμός 

1. Η Ο.Κ.Ε. καταρτίζει κάθε χρόνο μέσα στο πρώτο δί- 
μηνο και έπειτα από απογραφή των στοιχείων του Ενερ¬ 
γητικού και Παθητικού, τον Απολογισμό Εσόδων και Εξό¬ 
δων και τον ισολογισμό της περιουσιακής κατάστασής 
του της 31ης Δεκεμβρίου κάθε χρόνο. 

2. Οι κατά την προηγούμενη παράγραφο καταρτιζόμε¬ 
νοι Απολογισμός και Ισολογισμός υποβάλλονται για έ¬ 
γκριση στην Ολομέλεια με εισήγηση της Εκτελεστικής Ε¬ 
πιτροπής. Αντίγραφα αυτών παραδίδονται στα καθορι- 
σθησόμενα ελεγκτικά όργανα. 

3.0 απολογισμός των εσόδων και εξόδων κάθε έτους α¬ 
πεικονίζει τα αποτελέσματα της εκτέλεσης που αναφέρο- 
νται στον προϋπολογισμό του προηγούμενου έτους. 

4.0 Ισολογισμός απεικονίζει την οικονομική κατάσταση 
της Ο.Κ.Ε. του προηγουμένου έτους. 

Άρθρο 12 

Εσωτερικός Οικονομικός Έλεγχος 

1. Διενέργεια προληππκός και κατασταλτικός έλεγχος 
των δαπανών, ως και της όλης οικονομικής διαχείρισης 
της Ο.Κ.Ε. από υπαλλήλους που ορίζονται με απόφαση 
της Εκτελεστικής Επιτροπής. 

2. Ο κατά την προηγούμενη παράγραφο υπηρεσιακός 
οικονομικός έλεγχος (προληπτικός -κατασταλτικός), α- 

σκείται για να διαπιστώνεται αν τηρήθηκαν οι περί δαπα¬ 
νών διατάξεις του παρόντος Κανονισμού αν και έγιναν οι 
προβλεπόμενες κατά περίπτωση νόμιμες κρατήσεις και 
αποδοχές υπέρ του Δημοσίου και τρίτων. 

3. Οι εκθέσεις των εξ’ ελεγκτικών οργάνων κοινοποιού¬ 
νται στον Υπουργό Εθνικής Οικονομίας. 

Άρθρο 13 

Εξωτερικός Οικονομικός Έλεγχος 

1. Τακτικός έλεγχος της οικονομικής διαχείρισης της 
Ο.Κ.Ε. και του Ισολογισμού του, ενεργείται εντός του 
πρώτου εξαμήνου της επόμενης οικονομικής χρήσης, α¬ 
πό εξωτερικά όργανα, στα οποία ανατίθεται από την Ολο¬ 
μέλεια της Ο.Κ.Ε. 

2. Η Εκτελεστική Επιτροπή μέσα σε εύλογο χρόνο από 
την ημερομηνία υποβολής σε αυτήν των σχετικών εκθέ¬ 
σεων, μπορεί να διατάξει ότι κατά την κρίση της επιβάλ¬ 
λεται, για την τακτοποίηση των τυχόν ελλείψεων ή παρα¬ 
λείψεων που επισημαίνονται στις εκθέσεις αυτές. 

Άρθρο 14 
Λογιστικό Σχέδιο 

Η Εκτελεστική Επιτροπή της Ο.Κ.Ε. με απόφαση της δύ- 
ναται να αναθέτει σε υπηρεσία, Εταιρεία ή ειδικευμένο 
γραφείο την σύνταξη ειδικής μελέτης μηχανολογιστικής 
οργάνωσης του Λογιστηρίου της Ο.Κ.Ε. 

Άρθρο 15 

Αποζημιώσεις - Αμοιβές - Παροχές μελών Εκτελεστικής 
Επιτροπής, Ολομέλειας 

1. Τα μέλη της Ο.Κ.Ε. από της συγκρότησης τους σε σώ¬ 
μα, για την συμμετοχή τους στις συνεδριάσεις δικαιού¬ 
νται αποζημίωσης, σύμφωνα με τα παρακάτω. 

α) Το ύψος της προβλεπόμενης αποζημίωσης των με¬ 
λών του της Ο.Κ.Ε. κατά συνεδρίαση της Ολομέλειας ορί¬ 
ζεται σε 30.000 δραχμές και μέχρι δεκατέσσερεις (14) κα¬ 
τά χρόνο συνεδριάσεις. 

β) Το ύψος της προβλεπόμενης αποζημίωσης των με¬ 
λών της Ε.Ε. της Ο.Κ.Ε. κατά συνεδρίαση της Εκτελεστι¬ 
κής Επιτροπής ορίζεται σε 30.000 δραχμές και μέχρι τέσ¬ 
σερις (4) κατά μήνα συνεδριάσεις. 

γ) Το ύψος της προβλεπόμενης αποζημίωσης των με¬ 
λών της Ο.Κ.Ε. γιατη συμμετοχή τους σεθμελείς Ομάδες 
Εργασίας ορίζεται σε 20.000 δραχμές κατά συνεδρίαση 
και μέχρι 4 συνεδριάσεις ανά Ομάδα Εργασίας και μέχρι 
24 Ομάδες κατά χρόνο. 

δ) Το ύψος της προβλεπόμενης αποζημίωσης των με¬ 
λών της Ο.Κ.Ε. για τη συμμετοχή τους σε συνεδριάσεις 
της αντίστοιχης ομάδος τους (Α' εργοδότες, Β’ εργαζό¬ 
μενοι, Γ’ λοιπές κατηγορίες) ορίζεται σε 20.000 δραχμές 
κατά συνεδρίαση και μέχρι οκτώ (8) συνεδριάσεις το χρό¬ 
νο. 

2. Ο Πρόεδρος και οι τρεις (3) Αντιπρόεδροι λαμβάνουν 
έξοδα παραστάσεως 300.000 δραχμών κατά μήνα και 
150.000 δραχμές κατά μήνα αντιστοίχως. 

3. Τα μέλη της Ο.Κ.Ε. όταν μετακινούνται στο εσωτερι¬ 
κό για την συμμετοχή τους στις συνεδριάσεις των Οργά¬ 
νων ή των Ομάδων Εργασίας, δικαιούνται των οδοιπορι¬ 
κών εξόδων που θα πραγματοποιούν και τα οποία θα α- 
ποδεικνύονται με την προσκόμιση των νομίμων παρα¬ 
στατικών αποδείξεων. Επίσης για τις παραπάνω μετακι¬ 


νήσεις θα καταβάλλονται σ’ αυτούς έξοδα διαμονής - δια¬ 
τροφής, τα οποία ορίζονται σε δραχμές 15.000 ημερη- 
σίως. 

4. Γ ιατην μεταβίβαση του Προέδρου, Αντιπροέδρων και 
μελών της Ο.Κ.Ε. στο εξωτερικό για υπηρεσιακούς λό¬ 
γους απαιτείται απόφαση της Ε.Ε. στην οποία καθορίζο¬ 
νται ο σκοπός της μεταβίβασης, η χώρα και η διάρκεια αυ¬ 
τής. 

5. Για την παραπάνω μετάβασή τους στην αλλοδαπή δι¬ 
καιούνται των οδοιπορικών εξόδων μετάβασης και επι¬ 
στροφής, των εξόδων διαμονής σε ευπρεπές τουλάχι¬ 
στον Β’ κατηγορίας ξενοδοχείο, καθώς και ημερήσιας α¬ 
ποζημίωσης σύμφωνα με τις διατάξεις της αριθμ. ΔΙΔΑΔ/ 
Φ. 12/14/13573/26.7.1990 κοινής απόφασης (ΦΕΚ 485/Β/ 
26.7.1990). 

6. Τα ποσά αυτά αναπροσαρμόζονται ανά διετία (2 έτη) 
με απόφαση της Ολομέλειας της Ο.Κ.Ε. που δημοσιεύε¬ 
ται στην Εφημερίδα της Κυβερνήσεως μετά από έγκριση 
από τους Υπουργούς Εθνικής Οικονομίας και Οικονομι¬ 
κών. 

Άρθρο 16 

Προμήθειες-Ανάθεση Εκτέλεσης Εργασιών κάθε είδους 

1. Οι κάθε μορφής προμήθειες και αναθέσεις εκτέλεσης 
εργασιών κάθε είδους της Ο.Κ.Ε πραγματοποιούνται ως 
εξής: 

α. Για ποσό μέχρι εκατό χιλιάδες (100.000) δραχμές γί¬ 
νεται απευθείας ανάθεση από τον Οικονομικό Υπεύθυνο. 

β. Για ποσό από εκατό χιλιάδες μία (100.001) δραχμές 
μέχρι πεντακόσιες χιλιάδες (500.000) δραχμές γίνεται α¬ 
πευθείας ανάθεση από τον Γενικό Γραμματέα. 

γ. Για ποσό από πεντακόσιες χιλιάδες μία (500.001) 
δραχμές μέχρι δύο εκατομμύρια (2.000.000) δραχμές ε- 
τησίως κατα κωδικό είδους, γίνεται σχετική διερεύνηση α¬ 
πό το Οικονομικό τμήμα με λήψη προσφορών από τρεις 
τουλάχιστον προμηθευτές, τιμές, έκπτωση, προθεσμίες 
παραλαβής κ.λπ. Η ανάθεση των εργασιών και των προ¬ 
μηθειών γίνεται από τον Πρόεδρο. 

δ. Για ποσό πάνω από δύο εκατομμύρια (2.000.000) 
δραχμές ετησίως ανά κωδικό είδους, διενεργείται πρό¬ 
χειρος μειοδοτικός κανονισμός. Η ανάθεση των εργασιών 
και των προμηθειών γίνεται από τον Πρόεδρο μετά από α¬ 
πόφαση της Εκτελεστικής Επιτροπής. 

2. Από τις περιπτώσεις β, γ και δ της παρ. 1 εξαιρούνται 
οι πάγιες δαπάνες, όπως μισθοδοσία, φόρος, ΙΚΑ, ενοί¬ 
κια, κοινόχρηστα κ.λ.π., που καταβάλλονται απευθείας 
στους δικαιούχους. 

3. Στην περίπτωση δ της παρ. 1 η Εκτελεστική Επιτροπή 
αποφασίζειτη διενέργειατου σχετικού διαγωνισμού με τη 
δημοσίευση σε δύο τουλάχιστον εφημερίδες πρόσκλη¬ 
σης εκδήλωσης ενδιαφέροντος για υποβολή προσφορών 
από τους ενδιαφερομένους. Οι ενδιαφερόμενοι υποβά¬ 
λουν τις προσφορές τους μέσα σε προθεσμία 15 ημερών 
από την τελευταία δημοσίευση της πρόσκλησης. 

4. Οι προσφορές που θα υποβληθούν στο πλαίσιο της 
παραπάνω πρόσκλησης αξιολογούνται από τριμελή επι¬ 
τροπή που συγκροτείται κάθε φορά με απόφαση της Ε¬ 
κτελεστικής Επιτροπής. Μέλη της Επιτροπής μπορούν να 
είναι μέλη της Ολομέλειας, που δεν μετέχουν στην Εκτε¬ 
λεστική Επιτροπή, και υπάλληλοιτηςΟ.Κ.Ε. ΧρέηΓραμ- 
ματέως στις συνεδριάσεις της επιτροπής εκτελεί υπάλ¬ 
ληλος της Ο.Κ.Ε., ο οποίος ορίζεται με την απόφαση σύ- 

στάσης της επιτροπής αξιολόγησης από την Εκτελεστική 
Επιτροπή. 

5. Μετά από απόφαση της Εκτελεστικής Επιτροπής, είναι 
δυνατή η συμμετοχή σε επιτροπές αξιολόγησης των προ¬ 
σφορών προμηθειών και ανάθεσης εργασιών ειδικών επι¬ 
στημόνων ή εμπειρογνωμόνων γενικότερα, μη υπαλλήλων 
της Ο.Κ.Ε, εφόσον η ανάλογη προμήθεια ή εργασία απαι¬ 
τεί εξειδικευμένες γνώσεις. Τα μέλη αυτά των επιτροπών 
θα δικαιούνται ειδικής αποζημίωσης το ύψος της οποίας θα 
καθορίζεται με απόφαση της Εκτελεστικής Επιτροπής. 

6. Αφού ολοκληρώσει την αξιολόγηση των προσφορών, 
η επιτροπή αξιολόγησης υποβάλλει πρόταση για προμή¬ 
θεια ή ανάθεση εργασιών προς την Εκτελεστική Επιτροπή. 

7. Η Εκτελεστική Επιτροπή έχει την ευχέρεια να εγκρί¬ 
νει ή να απορρίψει αιτιολογημένα την πρόταση της επι¬ 
τροπής αξιολόγησης για προμήθεια ή ανάθεση εργα¬ 
σιών. Μπορεί επίσης να ζητήσει την επανάληψη του διε- 
νεργηθέντος πρόχειρου μειοδοτικού κανονισμού, χωρίς 
καμία υποχρέωση καταβολής αποζημίωσης στους συμ- 
μετέχοντες σε αυτόν. 

8. Η παραλαβή και η πιστοποίηση καλής εκτέλεσης κά¬ 
θε προμήθειας ή εργασίας πραγματοποιείται από τριμε¬ 
λή επιτροπή παραλαβής, η οποία συγκροτείται κάθε φο¬ 
ρά με απόφαση της Εκτελεστικής Επιτροπής. Η επιτροπή 
παραλαβής αποτελείται από υπαλλήλους της ΟΚΕ. Οι 
συμμετέχοντες στις επιτροπές αξιολόγησης προσφορών 
δεν μπορούν να μετέχουν και στις αντίστοιχες επιτροπές 
παραλαβής. 

9. Η παράδοση και η παραλαβή προμηθειών και εργα¬ 
σιών κάθε είδους πραγματοποιείται στο χώρο που καθο¬ 
ρίζεται ρητά σε σύμβαση μεταξύ προμηθευτή και ΟΚΕ. 

10. Όλα τα στοιχεία που αναφέρονται στις προμήθειες, 
στις αναθέσεις κ.λ.π., είναι εμπιστευτικής φύσεως και δεν 
επιτρέπεται η καθ’ οιονδήποτε τρόπο δημοσιοποίησή 
τους, πριν από την επίσημη ανακοίνωσή τους. 

Άρθρο 17 
Γενικές Διατάξεις 

1. Αμοιβές, αποζημιώσεις και κάθε άλλης μορφής πα¬ 
ροχές στο τακτικό προσωπικό της Ο.Κ.Ε. δεν αποτελούν 
αντικείμενο του παρόντος Κανονισμού. 

2. Οι αμοιβές για πάσης φύσεως υπηρεσίες εμπειρο¬ 
γνωμόνων καθορίζονται με κοινή απόφαση των Υπουρ¬ 
γών Εθνικής Οικονομίας & Οικονομικών, ύστερα από πρό¬ 
ταση της Ε.Ε. 

3. Από την ημερομηνία κατάθεσης στους Τραπεζικούς 
Λογαριασμούς της Ο.Κ.Ε. χρηματικών ποσών από τους 
πόρους του και μέχρι την έναρξη του πρώτου διαχειριστι¬ 
κού έτους που προβλέπεται στο άρθρο 2 του παρόντα Κα¬ 
νονισμού, η οικονομική διαχείριση και ανάληψη ποσών α¬ 
πό τους πιο πάνω λογαριασμούς, διενεργούνται με απο¬ 
φάσεις της Εκτελεστικής Επιτροπής της Ο.Κ.Ε. από το 
μέλος της, το οποίο υποχρεούται σε απόδοση λογαρια¬ 
σμού για κάθε δαπάνη χωριστά. 

4. Θέματα που δεν προβλέπονται από τον παρόντα Κα¬ 
νονισμό, ρυθμίζονται με αποφάσεις της Εκτελεστικής Ε¬ 
πιτροπής της Ο.Κ.Ε. 

5. Σε περιπτώσεις τροποποίησης του παρόντα Κανονι¬ 
σμού, επανεκδίδεται νέος σε ενιαίο κείμενο, που περιλαμ¬ 
βάνει και τις αναθεωρημένες ή τροποποιημένες διατάξεις. 

6. Από τη δημοσίευση του παρόντος, καταργείται ο Κα¬ 
νονισμός Αμοιβών, Αποζημιώσεως Μελών και Προέδρου, 


λοιπών δαπανών και διαχείρισης πόρων της Ο.Κ.Ε. που 
δημοσιεύτηκε με την υπ’ αριθμ. 48718/ΔΕΚΟ 1143 (ΦΕΚ 
729Β/28.8.95), όπως αυτός τροποποιήθηκε με την υπ’ σ- 
ριθμ. 34417/ΔΕΚΟ 1987 (ΦΕΚ 1165Β/9.11.98 Απόφαση Υ¬ 
πουργού Εθνικής Οικονομίας και Οικονομικών). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2018741/2724/98 (3) 

Διαδικασία ρύθμισης σας ΔΟΥ οφειλών από εγγυημένα υ¬ 
πό του Δημοσίου δάνεια σε ομογενείς Έλληνες παλλι- 

νοστούντες στην περιοχή της Θράκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/12.7.95 (ΦΕΚ 143/Α712.7.95) 

2. Τις διατάξεις του Ν. 2736/26.8.99 (ΦΕΚ 
172/Α/26.8.99), άρθρο 19. 

3. Τις σχετικές αποφάσεις μας με τις οποίες παρασχέ¬ 
θηκε η εγγύηση του Ελληνικού Δημοσίου για τη χορήγη¬ 
ση δανείων σε ομογενείς Έλληνες παλλινοστούντες στην 
περιοχή της Θράκης για απόκτηση κατοικιών. 

4. Την αρ. 1107147/1239/0006Α/96 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Καθορίζουμε για τη, σύμφωνα με τις διατάξεις του άρ¬ 
θρου 19του Ν.2736/99, ρύθμιση των οφειλών από δάνεια 
που έχουν χορηγήσει οι Τράπεζες με την εγγύηση του 
Δημοσίου σε ομογενείς Έλληνες παλλινοστούντες στην 
περιοχή της Θράκης για απόκτηση κατοικιών, την ακό¬ 
λουθη διαδικασία: 

Α' ΒΕΒΑΙΩΣΗ ΤΩΝ ΟΦΕΙΛΩΝ ΣΤΙΣ ΔΗΜΟΣΙΕΣ 
ΟΙΚΟΝΟΜΙΚΕΣ ΥΠΗΡΕΣΙΕΣ (ΔΟΥ) 

Οι Τράπεζες στις οποίες υφίστανται οφειλές από δάνεια 
που έχουν χορηγήσει με την εγγύηση του Δημοσίου στους 
ανωτέρω θα προβούν στη βεβαίωση στις αρμόδιες ΔΟΥ 
του συνόλου των υφισταμένων σ’αυτές οφειλών (ληξιπρό¬ 
θεσμων και μη), ενεργώντας κατά τα λοιπά σύμφωνα μετά 
οριζόμενα στις σχετικές αποφάσεις για την κατάπτωση 
της εγγύησης του Δημοσίου και χωρίς την προηγούμενη 
λήψη από μέρους τους αναγκαστικών μέτρων είσπραξης. 

Η βεβαίωση των οφειλών αυτών πρέπει να γίνει μέχρι 
31.12.1999, προθεσμία μέχρι την οποία καλύπτονται με 
την εγγύηση του Δημοσίου και οι δεδουλευμένοι τόκοι 
(συμβατικοί και υπερημερίας). 

Για τη βεβαίωση αυτή οι Τράπεζες θα αποστείλουν σχε¬ 
τικές επιστολές στις αρμόδιες ΔΟΥ με σύντομο ιστορικό 
στις οποίες θα αναφέρουν ότι οι προς βεβαίωση οφειλές 
προέρχονται από δάνεια με την εγγύηση του Δημοσίου 
που υπάγονται στη ρύθμιση των διατάξεων του άρθρου 
19 του Ν.2736/99 και οι οποίες θα συνοδεύονται από τα ε¬ 
ξής δικαιολογητικά: 

1. Τη συναφθείσα αρχική σύμβαση και τις μετέπειτα 
πρόσθετες αυτής πράξεις ή τυχόν συμβάσεις ρύθμισης. 

2. Συνοπτική κατάσταση υπολογισμού των προς βεβαί- 

ωση οφειλών (ανεξόφλητα συνολικά ποσά κατά κεφά¬ 
λαιο, συμβατικούς τόκους και τόκους υπερημερίας και 
συναφή έξοδα). 

3. Τριπλότυπη περιληππκή κατάσταση βεβαίωσης των 
οφειλών στην οποία θα αναγράφεται το προς βεβαίωση 
εγγυημένο ποσό στο λογ/σμό «ΚΑΧΚΕΕΔ». και 

4. Τα όποια δικαιολογητικά που αφορούν τη διασφάλι¬ 
ση των δανείων από τα οποία προέρχονται οι οφειλές, 
προκειμένου να συνεχισθεί πλέον η επιδίωξη είσπραξης 
από τις ΔΟΥ. 

Β' ΥΛΟΠΟΙΗΣΗ ΤΗΣ ΡΥΘΜΙΣΗΣ ΑΠΟ ΤΙΣ ΔΟΥ 

Οι ΔΟΥ θα προβούν στη ρύθμιση των οφειλών κατά τις 
διατάξεις του άρθρου 19 του Ν. 2736/99 με βάση αίτηση 
που θα πρέπει να έχει κατατεθεί σ’αυτές μέχρι 
30.11.1999. 

Η πρώτη δόση της ρύθμισης θα καταβληθεί μέχρι την 
τελευταία εργάσιμη για τις Δημόσιες Υπηρεσίες ημέρα 
του έκτου μήνα από τη δημοσίευση του Ν. 2736/99, δηλ. 
μέχρι την 29.2.2000. 

Η καθυστέρηση καταβολής τριών (3) συνεχών εξαμηνιαί¬ 
ων δόσεων θα έχει ως συνέπεια την απώλεια του ευεργετή¬ 
ματος της ρύθμισης και την είσπραξη του υπόλοιπου ποσού 
της οφειλής, επιβαρυνόμενου με προσαυξήσεις εκπρόθε¬ 
σμης καταβολής με βάση τα στοιχεία της βεβαίωσης. 

Σε περίπτωση καθυστέρησης καταβολής μιας εξαμηνιαί¬ 
ας δόσης ο οφειλέτης επιβαρύνεται με προσαύξηση εκ¬ 
πρόθεσμης καταβολής, σύμφωνα με τις διατάξεις του ΚΕ- 
ΔΕ υπολογιζόμενης επί του ποσού της δόσης της ρύθμισης. 

Διευκρινίζεται ότι στη ρύθμιση θα υπάγονται μόνο οι ο¬ 
φειλές που έχουν βεβαιωθεί ή θα βεβαιωθούν ως Δημόσια 
έσοδα στο λογ/σμό «Κεφάλαιον Ασφαλίσεως Χρηματο¬ 
δοτήσεων εκ Κεφαλαίων ή Εγγυήσει του Ελληνικού Δη¬ 
μοσίου» (ΚΑΧΚΕΕΔ) ανεξαρτήτως ποσού. 

Ο έλεγχος της εφαρμογής από πλευράς Τραπεζών των 
διατάξεων της παρούσας απόφασης, καθώς και η αντιμε¬ 
τώπιση στα πλαίσια αυτής των προβλημάτων που θα ανα¬ 
κύπτουν κατά την υλοποίηση, ανατίθεται στη Δ/νση Κίνησης 
Κεφαλαίων, Εγγυήσεων, Δανείων και Αξιών (Γ.Λ.Κ. - Δ25). 

Από τις διατάξεις της παρούσας απόφασης θα προκλη- 
θεί δαπάνη σε βάρος του Κρατικού Προϋπολογισμού λό¬ 
γω κατάπτωσης της εγγύησης του Δημοσίου, το ύψος της 
οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 14 Οκτωβρίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 13980(ΦΟΡ)/415 (4) 

Τροποποίηση της 10348/(ΦΟΡ) 1025/7.9.98 απόφασης Υ¬ 
πουργού Ανάπτυξης με θέμα «Συγκρότηση προσωρινού 
Επιστημονικού Συμβουλίου στο Ινστιτούτο Τεχνολογιών 
και Ερευνών Βαθείας Θαλάσσης και Αστροσωματιδια- 
κής Φυσικής Νετρίνων “Νέστωρ” ΦΕΚ 983/Β/98». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α)του άρθρου 11 του Ν. 151 4/85 ΦΕΚ 13/Α/85 «Ανάπτυ¬ 
ξη της επιστημονικής και Τεχνολογικής έρευνας» 


β) του άρθρου 6 παρ. 3 του Π.Δ. 252/98 «Ίδρυση ΝΠΙΔ 
με την επωνυμία «Ινστιτούτο Τεχνολογιών και Ερευνών 
Βαθείας Θαλάσσης και Αστροσωματιδιακής Φυσικής Νε¬ 
τρίνων». 

γ) του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης». 

2. Την ανάγκη ορισμού νέου μέλους στο προσωρινό Ε¬ 
πιστημονικό Συμβούλιο του ΝΕΣΤΩΡ λόγω θανάτου του I. 
Δρακόπουλου, αποφασίζουμε: 

Τροποποιούμε την με αριθμό 10348/(ΦΟΡ) 1025/7.9.98 
απόφασή μας και ορίζουμε τον Αργύρη Νικολάίδη, ανα¬ 
πληρωτή καθηγητή ΑΠΘ ως μέλος του προσωρινού Επι¬ 
στημονικού Συμβουλίου του Ινστιτούτου Τεχνολογιών και 
Ερευνών Βαθείας Θαλάσσης και Αστροσωματιδιακής Φυ¬ 
σικής Νετρίνων «Νέστωρ» στη θέση του θανόντος I. Δρα¬ 
κόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 1999 

ΟΥΠΟΥΡΓΟΣ 

Ε. ΒΕΝΙΖΕΛΟΣ 

-♦- 

Αριθ. Γ2β/4104 (5) 

Μεταβίβαση Κρατικών Παιδικών Σταθμών στους Δήμους 

Αιδηψού Ν. Εύβοιας, Κορινού Ν. Πιερίας, Ηράκλειας 

και Βισαλείας Ν. Σερρών. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν.2218/94 (ΦΕΚ 90 Α') 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την πρωτοβάθμια Αυτοδιοίκηση και την περι¬ 
φέρεια και άλλες διατάξεις». 

2. Τις διατάξεις του άρθρου 9του Ν. 2503/97 (ΦΕΚ 107/Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού -δικαιώ¬ 
ματος των ετεροδημοτών, εκσυγχρονισμός της εκλογι¬ 
κής διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 (ΦΕΚ 
154/Α') όπου προστέθηκε το άρθρο 29Α του Ν. 1558/85 
(ΦΕΚ 137/Α') «Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α') και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Τις διατάξεις του Π.Δ. 138/1992 (ΦΕΚ68/Α') «Οργανι¬ 
σμός του Υπουργείου Υγείας, Πρόνοιας και Κοινωνικών Α¬ 
σφαλίσεων» όπως τροποποιήθηκε και συμπληρώθηκε με¬ 
ταγενέστερα. 

6. Την μεαριθ.5803/13.11.98 (ΦΕΚ 1178/13.11.98) κοινή 
απόφαση του Πρωθυπουργού και του Υπουργού Υγείας 
και Πρόνοιας «Ανάθεση αρμοδιοτήτων στους Υφυπουρ¬ 
γούς Υγείας και Πρόνοιας Νικ. Φαρμάκη και Θεόδωρο Κα- 
τσώνη». 

7. Τη με αριθμ. 225/30.8.99 απόφαση του Δημοτικού 
Συμβουλίου του Δήμου Αιδηψού Ν. Εύβοιας. 

8. Τη με αριθμ. 129/18.8.99 απόφαση του Δημοτικού 
Συμβουλίου του Δήμου Κορινού Ν.Πιερίας. 

9. Τις με αριθμ. 365,364,363/1.9.99 αποφάσεις του Δη¬ 
μοτικού Συμβουλίου του Δήμου Ηράκλειας Ν. Σερρών». 

10. Τη με αριθμ. 118/26.3.99 απόφαση του Δημοτικού 
Συμβουλίου του Δήμου Βισαλτίας Ν. Σερρών, αποφασί¬ 
ζουμε: 

Μεταβιβάζουμε: 

- Στο Δήμο Αιδηψού Ν.Ευβοίας. 

Τον Κρατικό Παιδικό Σταθμό Αιδηψού (Β.Δ. 252/69 ΦΕΚ 
75 Α'). 

- Στο Δήμο Κορινού Ν.Πιερίας 

Τον Κρατικό Παιδικό Σταθμό Κορινού (Π.Δ. 432/84 ΦΕΚ 
154 Α') 

- Στο Δήμο Ηράκλειας Ν. Σερρών 

Τον Κρατικό Παιδικό Σταθμό Κοίμησης (Π.Δ. 902/76 
ΦΕΚ 329 Α'). 

Τον Κρατικό Παιδικό Σταθμό Χρυσοχωράφων» (Π Δ 
160/86 ΦΕΚ 61 Α'). 

Τον Κρατικό Παιδικό Σταθμό Βαλτερού (Π.Δ. 221/89 
ΦΕΚ 103 Α') 

- Στο Δήμο Βισαλτίας Ν.Σερρών. 

Τον Κρατικό Παιδικό Σταθμό Δημητριτσίου (Π.Δ. 921/78 
ΦΕΚ 223 Α'). 

Τον Κρατικό Παιδικό Σταθμό Τριανταφυλλιάς (Π.Δ. 
432/84 ΦΕΚ 154 Α') 

που λειτουργούν με τις διατάξεις του Α.Ν. 2-11-35 (ΦΕΚ 
527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 1999 

Ο ΥΦΥΠΟΥΡΓΟΣ 

Θ. ΚΟΤΣΩΝΗΣ 
-♦- 

Αριθ. οικ. 7021 (6) 

Αύξηση ανώτατου ορίου αριθμού ημερών εκτός έδρας 
των Γεωτεχνικών υπαλλήλων του Υπουργείου Γεωρ- 
γίας που υπηρετούν στην περιφέρεια Κεντρικής Μα¬ 
κεδονίας, καθώς και των αποσπασμένων στις Νομαρ¬ 
χιακές Αυτοδιοικήσεις. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Το Ν.2503/1997 (ΦΕΚ 107/Α71997) «Διοίκηση, Οργά¬ 
νωση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

2.Το Ν.2685/1999 «Περί καλύψεως δαπανών μετακινου- 
μένων υπαλλήλων κ,λ,π» και ιδιαίτερατο άρθρο 2 παραγ.3 
αυτού, με τον οποίο επιτρέπεται με Κ.Υ. Α η υπέρβαση του 
ανωτάτου ετήσιου ορίου των 120 ημερών εκτός έδρας, 


για τους γεωτεχνικούς υπαλλήλους που μετακινούνται, 
για την εφαρμογή προγραμμάτων και ελέγχων του Υ¬ 
πουργείου Γεωργίας, όπως αυτός τροποποιήθηκε με τον 
Ν.2733/1999, άρθρο 36 αυτού, με τον οποίο ορίζεται η α¬ 
πόσταση των 10 χλμ, ως κατώτατο όριο για την καταβολή 
της ημερήσιας αποζημίωσης, για την εκτός έδρας μετα¬ 
κίνηση των γεωτεχνικών υπαλλήλων του Υπ. Γεωργίας. 

3. Τον Ν.2378/1999, «Περί συλλογικών Διαπραγματεύ¬ 
σεων στη Δημόσια Διοίκηση κ.λ,π « και ιδιαίτερα το άρθρο 
25 αυτού «Ρυθμίσεις θεμάτων Δημοτικού και Κοινοτικού 
Κώδικα και Κώδικα Νομαρχιακής Αυτοδιοίκησης», που με 
την παραγ.6 αυτού ορίζεται ότι η παραπάνω Κ.Υ.Α. αντι¬ 
καθίσταται από απόφαση του αρμόδιου Γενικού Γραμμα¬ 
τέα, για τους υπαλλήλους που υπηρετούν στους Ο.Τ.Α α' 
και β' βαθμού. 

4. Την Κ.Υ.Α. με αριθ. 12504/1999, με την οποία καθορί¬ 
ζεται για το 1999 και εφεξής το ανώτατο όριο επιτρεπό¬ 
μενων ημερών κίνησης εκτός έδρας, υπαλλήλων υπηρε- 
τούντων σπς Νομαρχιακές Αυτοδιοικήσεις. 

5. Την ανάγκη υλοποίησης, κατά το έτος 1999, των προ¬ 
γραμμάτων και πραγματοποίησης των ελέγχων του Υ¬ 
πουργείου Γεωργίας και δεδομένου ότι οι περισσότεροι 
γεωτεχνικοί υπάλληλοι των Ο.Τ.Α α' και β' βαθμού, της Πε¬ 
ριφέρειας Κεντρικής Μακεδονίας ,εξήντλησαν το όριο 
των 120 ημερών, που καθορίσθηκε με τον Ν.2685/1999. 

6. Σχετική εισήγηση της Υπηρεσίας, αποφασίζουμε: 
Αυξάνουμε τα ανώτατα όρια του αριθμού ημερών εκτός 

έδρας, πέραν αυτών που εγκρίθηκαν με τις, κατά τα ανω¬ 
τέρω αρχικές αποφάσεις έτους 1999, στους γεωτεχνι¬ 
κούς υπαλλήλους του Υπ. Γεωργίας, που υπηρετούν στην 
Περιφέρεια Κεν. Μακεδονίας ως και αυτούς που είναι α- 
ποσπασμένοι στις Νομαρχιακές Αυτοδιοικήσεις, που θα 
μετακινούνται εκτός έδρας για την διεξαγωγή ελέγχων 
και την εφαρμογή προγραμμάτων του εν γένει γεωργικού 
τομέα, ως κατωτέρω: 

1. Υπάλληλοι κατηγορίας ΠΕΙ, Κλάδου Γεωπονικού, 60 
ημέρες. 

2. Υπάλληλοι κατηγορίας ΠΕ2, Κλάδου Δασολογικού, 
60 ημέρες. 

3. Υπάλληλοι κατηγορίας ΠΕ3, Κλάδου Κτηνιατρικού, 
60 ημέρες. 

4. Υπάλληλοι κατηγορίας ΠΕ4, Κλάδου Ιχθυολόγων, 60 
ημέρες. 

5. Υπάλληλοι κατηγορίας ΠΕ5, Κλάδου, Γεωλόγων 60 η¬ 
μέρες. 

Η δαπάνη που θα απαιτηθεί από την εφαρμογή της α¬ 
πόφασής μας αυτής θα βαρύνει τις πιστώσεις των οικείων 
Προϋπολογισμών της Περιφέρειας Κεν. Μακεδονίας και 
των Νομαρχιακών Αυτοδιοικήσεων αυτής, του Ταμείου 
Γεωργίας Κτηνοτροφίας και Δασών, στους οποίους έ¬ 
χουν γίνει οι σχετικές προβλέψεις, καθώς και τα ενάριθμα 
έργα Δημοσίων Επενδύσεων, όπου προβλέπεται από τις 
κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Σεπτεμβρίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΚΟΜΟΤΗΝΗ 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


(031) 423 956 
4135 228 
(061) 6381 100 
(0651) 87215 

(0531) 22 858 
(041) 597449 
(0661)89 127/89 120 
(081)396 223 


ΤΙΜΗ ΦΥΛΛΩΝ ' Μέχρΐ 8 σελίδες 200 δρΧ ' 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ _ Από 8 σελ ( δες και άνω προσαύξηση 100 δρχ. ανά βσέλιδο ή μέρος αυτού 


Κ.Α.Ε. Προϋπολογισμού 
Τεύχος _2531_ ΤΑΠΕΤ 3512 

Α'(Νόμοι, Π.Δ., Συμβάσεις κ.λπ.) 3000 δρΧ ' 

Β'(Υπουργικές αποφάσεις κ.λπ.) 70.000 ” 3 ' 500 ” 

Γ (Διορισμοί, απολύσεις κ.λπ. Δημ. Υπαλλήλων) 

Δ'(Απαλλοτριώσεις, πολεοδομία κ.λπ.) 70.000 >· 4·ΰυυ » 

Αναπτυξιακών Πράξεων (Τ.Α.Π.Σ.) ^Ο.ΟΟΟ ” 7Γ - η 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » £ου » 

Παράρτημα (Προκηρύξεις θέσεων ΔΕΠ κ.τλ.) 5.000 » 45ϋ 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 *> 500 » 

Ανωτάτου Ειδικού Δικαστηρίου (Α.Ε.Δ.) 3 000 ·· ίου 

Προκηρύξεων Α.Σ.Ε.Π. 10.000 » 500 » 

Ανωνύμων Εταιρειών & Ε.Π.Ε. ___ 250.000 » _ I 2,50 _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 250 · 000 ” 12 500 ” 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
υε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που ανπστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό πις συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. , , . , 

* Η συνδρομή ισχύει για ένα χρόνο, που αρχίζει πιν 1η Ιανουάριου και λήγει την 31η Δεκεμβρίου του ίδιου χρονου. Δενεγγρα- 

φονται συνδρομητές για μικρότερο χρονικό διάστημα. . 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγρα φα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. ___ 

Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00 | 


Κ.Α.Ε. εσόδου υπέρ 
ΤΑΠΕΤ 3512 


60.000 δρχ. 

---- (ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







